The Real Group

The Real Group er en svensk a cappella-kvintett etablert i 1984.

Gruppen ble dannet av fem studenter ved Kungliga Musikhögskolan i Stockholm, som tidligere hadde gått på Adolf Fredriks musikklasser, en skole kjent for sitt fokus på vokalmusikk.

Gruppens debutalbum kom i 1987 og inneholdt i stor grad coverlåter. Etter hvert utviklet de et eget musikalsk uttrykk, med en blanding av jazz, pop og nordisk kormusikk. Mange av gruppens originale komposisjoner er skrevet av Anders Edenroth, som var en sentral kreativ kraft i ensemblet frem til han forlot gruppen i 2023.

The Real Group er anerkjent internasjonalt for sin presise vokalteknikk, komplekse harmonier og evne til å kombinere musikalitet med humor. Gruppen har turnert over store deler av verden og samarbeidet med en rekke kjente artister og ensembler.

I 2002 mottok de Povel Ramels Karamelodiktstipendiet, en pris som tildeles for kreativ bruk av det svenske språket i musikk og underholdning.

 Besetning 
Originalbesetning (1984):
 Margareta Bengtson, sopran (1984–2006)
 Katarina Henryson, alt/sopran (1984–2016, og 2020–2021)
 Peder Karlsson, baryton/tenor (1984–2010)
 Anders Edenroth, tenor/alt (1984–2021)
 Anders Jalkéus, bass (1984–2015)
Senere medlemmer:

Johanna Nyström, sopran under Henrysons og Bengtsons foreldrepermisjon 1996–2000 og 2006
Emma Nilsdotter, sopran (2008–2020)
Kerstin Ryhed Lundin, sopran under Nilsdotters foreldrepermisjon
Jeanette Köhn, sopran, erstattet Bengtson under Knäpp- igjen-revyen 1993
Clara Fornander, sopran (2021–)
Lisa Östergren, alt (2016–2020)
Joanne Nugas, alt (2023–)
Johannes Rückert Becker, tenor (2021–)
Morten Vinther Sørensen, baryton (2010–2020)
Anton Forsberg, baryton (2020–2021)
Axel Berntzon, baryton (2021–)
Jānis Strazdiņš, bass (2015–2021)
Danielle Dees, bass (2021–)

 Diskografi 
+Dato av utgivelseTittelVidere informasjon1987DebutTretten låter, tre på svensk og resten på engelsk. Spilt inn med to mikrofoner direkte på en 2-spors båndopptaker, der sangerne justerte balansen ved å kontrollere avstanden til mikrofonen. (Caprice Records)1989Nothing But the Real GroupTolv låter, alle på engelsk, låtene er arrangementer av jazzstandarder fra The Real Book (Caprice Records)1991RösterTolv låter, alle på svensk, inkluderer sangen A Cappella I Acapulco, som er svært populær innenfor kormusikken (Caprice Records)1994Värfor får man inte bara vara som man är?Fjorten låter, tolv på svensk, en på engelsk og en instrumentallåt, inkluderer et cover av ABBA's Dancing Queen med Anni-Frid Lyngstad (Gazell Music AB)1995UnrealFjorten låter, elleve på engelsk, to på svensk og en instrumentallåt, inneholder hovedsakelig låter fra Röster og Värfor får man inte bara vara som man är? men med engelske tekster. (Town Crier)1996Ori:ginalTolv låter, alle på svensk, inneholder bare egenkomponerte låter. Albumet ble spilt inn i The Real Groups nye studio Björnen som hadde et gulv areal på en kvadratmeter (Gazell Music AB)1997Jazz:LiveTolv låter, ti på engelsk, en på svensk og en instrumentallåt, inneholder i all hovedsak jazzstandarder, og ble til i et opptak hos Sveriges Radio. Utgitt i USA som Live In Stockholm (Gazell Music AB)1997En riktig julTretten låter, alle på svensk, spilt inn i deres nye studio, som de kalte "Brasan". De hadde nå for første gang opptil flere mikrofoner til rådighet, og resultatet ble en variert og stemningsfull juleplate, med en blanding av eget og andres materiale (Gazell Music AB)1998One for allSeksten låter, tretten på engelsk, to på svensk og en instrumentallåt, One for all var den første platen de spilte inn ved hjelp av datateknologi (Gazell Music AB)2000Commonly UniqueTretten låter, alle på engelsk. Albumet inneholdt utelukkende eget materiele (Gazell Music AB)2001Allt Det BästaTjue låter, inneholder rett og slett "alt det beste" som gruppen tidligere hadde gitt ut. Albumet inneholder også tre låter som ikke var spillt inn før, "Man É Man" og "Granada", alle spilt inn live i 2001. (The Real Group AB, på lisens til Virgin Records Sweden AB)2002StämningTjue-to låter, alle på svensk. Alle låtene er svenske folkeviser, og innspillingene ble gjort uten overdubbing og var ledet av Eric Ericson. (The Real Group AB, på lisens toø Virgin Records Sweden AB)2003Julen er herFemten låter, ni på svensk, tre på engelsk, to på norsk og en instrumentallåt. Fire av låtene er live framføringer. Brødrene "Ylvis" var med på "Det lyser i stille grender" og "O, jul med din glede" (The Real Group AB, på lisens til EMI Music Norway AS)2005In The Middle Of LifeTretten låter, tolv på engelsk og en instrumentallåt. Den Koreanske versjonen av platen inneholder to ekstra låter på engelsk. (The Real Group AB, på lisens til EMI Music Norway AS)2008Håll musikken i gång - The Real Group sjunger PovelNi låter, alle på svensk, og tre tidligere lansert. Dette albumet er en hyllest til Povel Ramel, og den siste låten "Konditori Förgätmigej" er komponert av Anders Edenroth i Povels musikkstil. (The Real Group AB, på lisens til EMI Music Norway AS)2009The Real AlbumTolv låter, alle på engelsk og to insrumentallåter. Inneholder bare egenkomponerte låter. (The Real Group AB, på lisens til Lionheart International)2012The World for ChristmasTretten låter, sju på engelsk, fire på svensk, og to instrumentallåter. Den inneholder "The World for Christmas" komponert og arrangert av Anders Edenroth (The Real Group AB, på lisens til Suomen Musiikki)2013Live in JapanFemten låter, ti på engelsk, og fem instrumentallåter. Spilt inn live i April 2013 på Billboard Jazz Club i Osaka og Tokyo. (The Real Group AB, på lisens til Atenzia Records)2017ElementsSeksten låter, tretten på engelsk, to på svensk og en på latvisk. (The Real Group AB)2018FriendshipElleve låter, samarbeid med Kicks & Sticks, the Hessen State Youth Orchestra (The Real Group AB, på lisens til Chaos)

 Referanser 

 Eksterne lenker 




Svenske musikkgrupper
Kategori:Band etablert i 1984
Kategori:Svenske jazzgrupper